
     JUDEŢUL TIMIŞ
     MUNICIPIUL TIMIŞOARA
     DIRECŢIA COMUNICARE-RELAŢIONARE


     BIROUL RELAŢII INTERNAŢIONALE
SC2019-2970/7.02.2019_________________________________________________________                                                                   
RAPORT DE SPECIALITATE

privind aprobarea încheierii Protocolului de colaborare între 

Agenția Națională a Medicamentului și a Dispozitivelor Medicale,
Judeţul Timiş - Consiliul Judeţean Timiş,

Municipiul Timişoara - Consiliul Local al Municipiului Timişoara şi

Instituţia Prefectului – Judeţul Timiş

Având în vedere Expunerea de motive nr. SC2019-2970/7.02.2019 a Primarului Municipiului Timişoara şi Proiectul de hotărâre privind aprobarea Protocolului de colaborare între Agenția Națională a Medicamentului și a Dispozitivelor Medicale, Judeţul Timiş - Consiliul Judeţean Timiş, Municipiul Timişoara - Consiliul Local al Municipiului Timişoara şi Instituţia Prefectului – Judeţul Timiş;
În baza prevederilor Legii nr. 273/2006 privind finanţele publice locale, cu completările şi modificările ulterioare, ale Hotărârii de Guvern nr. 396/2018 privind unele măsuri referitoare la pregătirea şi exercitarea de către România a Preşedinţiei Consiliului Uniunii Europene în anul 2019 şi ale Ordonanţei de Guvern nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, cu modificarile şi completările ulterioare;

În conformitate cu prevederile art. 14, art. 36  alin. (2) lit. e), şi alin. 7 lit. a) şi c) din Legea nr. 215/2001 privind administraţia publică locală, republicată, cu modificările şi completările ulterioare;

Facem următoarele precizări:

Având în vedere Decizia nr. 34 a Consiliului Interministerial pentru Pregătirea şi Exercitarea Preşedinţiei României la Consiliul Uniunii Europene privind calendarul actualizat al reuniunilor informale organizate în România în primul semestru al anului 2019, Agenția Națională a Medicamentului și a Dispozitivelor Medicale urmează să organizeze la Timişoara în luna februarie 2019 un eveniment la nivel de șefi de Agenții ale Medicamentului.
În acest sens, au avut loc mai multe discuții ale reprezentanţilor Agenției Naționale a Medicamentului și a Dispozitivelor Medicale cu reprezentanţii Consiliului Judeţean Timiş, Instituţiei Prefectului – Judeţul Timiş şi ai Muncipiului Timişoara stabilindu-se necesitatea încheierii unui Protocol de colaborare între aceste instituţii în vederea realizării evenimentului, iar reprezentanții Municipiului Timișoara şi-au exprimat interesul şi disponibilitatea de a sprijini organizarea evenimentului şi de a fi parte a Protocolului de colaborare.

Obiectul Protocolului de colaborare îl constituie parteneriatul dintre instituţiile mai sus menţionate pentru organizarea la Timişoara a unui eveniment: 

1. ”Întâlnirea Șefilor Agențiilor Medicamentului (Heads of Medicines Agencies – HMA)”, în perioada 20-22 februarie 2019.
Conform celor convenite, activităţile pe care ar urma să le asigure Municipiul Timişoara sunt: 

· Asigură, împreună cu Consiliul Județean, transportul participanților la evenimentul festiv din data de 21 februarie 2019, prin punerea la dispoziție a mijloacelor de transport necesare pentru deplasarea Participanților;
· Asigură Participanților acordarea de materiale de promovare a Municipiului Timișoara.

Încheierea Protocolului de colaborare ar sprijini realizarea evenimentului la nivel de șefi ale Agențiilor Medicamentului de la Timişoara aferent exercitării Preşedinţiei Consiliului Uniunii Europene de către România în primul semestru al anului 2019 şi ar contribui la asigurarea condiţiilor necesare organizării acestuia.

De asemenea, organizarea la Timişoara a evenimentului va favoriza imaginea Municipiului Timișoara, dată fiind natura internaţională a reuniunii.

Având în vedere prevederile legale expuse în prezentul raport, apreciem că proiectul de hotărâre privind aprobarea încheierii Protocolului de colaborare între Agenția Națională a Medicamentului și a Dispozitivelor Medicale, Judeţul Timiş - Consiliul Judeţean Timiş, Municipiul Timişoara - Consiliul Local al Municipiului Timişoara şi Instituţia Prefectului – Judeţul Timiş, îndeplineşte condiţiile pentru a fi supus dezbaterii şi aprobării plenului Consiliului Local.

